Rōmōnijo (rōm.: "România", IPA: /ro.mɨni.a/) – kraj we pouedniowo-wschodnij tajli Ojropy. Graničy s Madziarōma a Syrbijōm na zachodzie, Bōugaryjōm na pouedniu wzduž Dōnaju, a Ukrajinōm i Republikōm Moudawije na pōunocy. Kraj mo tyž dostymp do Mořa Čornygo. Bukarešt (rōm. "Bucureşti", IPA: /bu.kureʃtʲ/) je stolicōm i nojwiynkšym miastym Rōmōnije. Ôd 29 marca 2004 roku Rōmōnijo je čuōnkym NATO, a ôd 1 styčnia 2007 tyž Uńji Ojropejskij. Po přijyńciu do ôrganizacyji, Rōmōńja stoua sie śōdmym wedle ličby ludności krajym wspōlnoty.